Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 192

d) Kommunikátorok A politikai szintû kommunikáció mellett a csatlakozás közeledtével elõtérbe kerül a lehetséges kommunikátorok 2 további köre. Az elsõ csoportot a csatlakozás különbözõ vonatkozású témáinak szakértõi alkotják. Természetesen õk nem a kommunikációs stratégia megvalósításának közremûködõi, hanem az egyes területek felkészülését elõsegítõ szakemberek. Szerepléseiket, véleményformáló szerepüket azonban nem szabad figyelmen kívül hagyni, mivel õk is nagymértékben képesek formálni az EU-csatlakozásról kialakuló képet. Õk azok, akik hitelesen tudnak választ adni olyan speciális kérdésekre, amelyek a társadalom, a gazdaság, a civil szféra bizonyos részeit érintik csupán. Kommunikátorok egy további csoportjának bevonása merül fel a kommunikáció egy bizonyos szakaszában, a népszavazást megelõzõ idõszakban. Olyan ismert, hiteles és elfogadott közéleti személyek bevonására lehet szükség, akik akár a lakosság széles köre számára is képesek megjeleníteni a csatlakozás jelentõségét, illetve a népszavazáson történõ részvétel fontosságát. Olyan személyekre — mûvészek, sportolók, közéleti személyiségek — van szükség, akikkel a lakosság széles köre azonosulni tud. Ezek a személyek rendkívül fontos szerepet tölthetnek be a közvetlen kommunikáció során. A politikához fûzõdõ apátia legyõzésének, az EU-apátia megelõzésének közvetítõi lehetnek ezek a személyek. Ugyanakkor személyükben õk testesíthetik meg a témához fûzõdõ érzelmi azonosulást. 1.1.2. Kiadványok Az elmúlt évek során a kiadványok széles köre jelent meg az EU-csatlakozási felkészülés témájában a Külügyminisztérium, a Delegáció, vagy éppen különbözõ szakmai szervezetek gondozásában vagy támogatásával. A különbözõ szakmai kiadványok az EU-csatlakozás felé közeledve egyre nagyobb szerepet játszanak. Annak érdekében, hogy a kiadványok megjelentetése a lehetõ legtöbb közvetett és közvetlen haszonnal járjon, az alábbi szempontokat kell mérlegelni:

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes